[{"text_idx": "#000000", "text": "Lastatempe pli oftas novaj\u0302oj pri c\u0302eso de gazetoj, sed jen la malo: reaperas Kataluna Esperantisto, rete kaj papere. La nova redaktoro Montserrat Franquesa strebos konservi la iaman altan nivelon de enhavo."}, {"text_idx": "#000001", "text": "Antau\u0306 kelka tempo diskonig\u0302is la informo, ke en Katalunio oni revivigas la revuon Kataluna Esperantisto, pli ol jarcenton ag\u0302an. La nova c\u0302efredaktoro Montserrat Franquesa rakontas en intervjuo por la Libera Folio historion de la eldonaj\u0302o kaj priskribas la nunajn planojn."}, {"text_idx": "#000002", "text": "Libera Folio: Kia estas la historio de Kataluna Esperantisto? Kiun signifon havis la periodaj\u0302o dum pli fruaj periodoj de sia ekzisto?"}, {"text_idx": "#000004", "text": "\u2013 En decembro 1936 KEF anoncis \"provizoran halton\" pro la eksplodo de la hispana enlanda milito en julio. Tamen la venko de la fas\u0302ista armeo longigis la pau\u0306zon 46 jarojn... g\u0302is 1982, post la morto de la diktatoro Franco. En tiuj epokoj la revuo Kataluna Esperantisto estis oficiala organo de la asocio, eventoj estis raportataj, oni legis la vivon de kataluna esperantismo, ktp."}, {"text_idx": "#000005", "text": "Kio okazis al la revuo lastatempe?"}, {"text_idx": "#000006", "text": "\u2013 La fondig\u0302o de Kataluna Esperanto-Asocio en 1980 ebligis la restarigon de Kataluna Esperantisto ekde 1982 kun dau\u0306rigo de la antau\u0306milita numerado. De 1982 g\u0302is 2016, la diversaj redaktistoj donis al g\u0302i alian aeron, lastatempe la revuo farig\u0302is fakaj preskau\u0306 akademiaj artikoloj. La revuo c\u0302esis aperi en 2016, kiam la c\u0302efredaktoro demisiis. La alta nivelo pli frue atingita malkurag\u0302igis alpreni la defion de la rekomenco."}, {"text_idx": "#000007", "text": "Kiu kaj kiel faris la decidon relanc\u0302i KE? Kiu estos oficiala eldonanto de KE?"}, {"text_idx": "#000008", "text": "\u2013 La eldonanto de KE estas Kataluna Esperanto-Asocio, kiu decidis rekomenci pri KE kiel oficiala organo de la asocio kaj kiel revuo pri la internacia lingvo kaj la lingvaj rajtoj, la minoritataj lingvoj kaj la historio kaj nuno de Esperanto."}, {"text_idx": "#000009", "text": "Kial estis decidite fari ankau\u0306 paperan eldonaj\u0302on? Je kio kalkulas kaj esperas la eldonantoj?"}, {"text_idx": "#000010", "text": "\u2013 Papera eldonaj\u0302o helpas divastigi la revuon kaj ankau\u0306 igas legadon pli plac\u0302a! (Mi konas kelkajn legantojn, kiuj rezignis aboni revuojn, kiam tiuj en papera versio malaperis.) Ni publikigos interesajn artikolojn por membroj de KEA kaj ne-membroj, por c\u0302iuj legantoj, kun artikoloj kaj informoj pri la Esperanto-movado en la Kataluna Landaro kaj en la mondo."}, {"text_idx": "#000015", "text": "C\u0302u via profesio estas ligita kun j\u0302urnalismo/redaktora laboro?"}, {"text_idx": "#000017", "text": "Kion vi opinias pri la nuna stato de la E-gazetaro?"}, {"text_idx": "#000019", "text": "El la historio de Kataluna Esperantisto"}, {"text_idx": "#000020", "text": "Montserrat Franquesa rakontis pliajn interesajn detalojn pri la historio de la periodaj\u0302o:"}, {"text_idx": "#000021", "text": "En la unua periodo de Kataluna Esperantisto la Unua mondmilito kau\u0306zis profundan krizon en la kataluna movado kaj revuo c\u0302esis aperi post 71 numeroj. Tiuj unuaj numeroj de la revuo estas tre interesaj, ili reflektis la vivon de la asocio, la esperantistajn kunvenojn, internaciajn kongresojn, novaj\u0302ojn kaj tiel plu."}, {"text_idx": "#000022", "text": "Post la mondmilito, inter 1918 kaj 1920 estis eldonata Bulteno de la Kataluna Esperanto-Federacio, kiel provo por reviviglis la movadon. Sed ekde januaro 1921, kelkajn monatojn post asembleo de KEF, dua periodo de Kataluna Esperantisto estis lanc\u0302ita kun Jaume Grau Casas kiel redaktoro."}, {"text_idx": "#000023", "text": "La revuo estis preskau\u0306 c\u0302iam monata, g\u0302is la fino de 1923: la politikaj kaj ekonomiaj problemoj, ligitaj al la diktaturo de generalo Miguel Primo de Rivera kau\u0306zis g\u0302ian refojan c\u0302esigon. En c\u0302i tiu periodo aperis 36 numeroj, kelkaj duoblaj, kun altnivela enhavo."}, {"text_idx": "#000024", "text": "En junio 1924 renaskig\u0302as Kataluna Esperantisto por tria periodo dau\u0306ronta g\u0302is 1928. Entute eldonig\u0302is 48 numeroj, el kiuj kelkaj estis duoblaj kaj aliaj kun grafikaj suplementoj. G\u0302ia aperado estis neregula. En julio 1930 KEF restarig\u0302is kaj g\u0302i denove eldonis Katalunan Esperantiston."}, {"text_idx": "#000025", "text": "En decembro 1936 KEF anoncis \u201dprovizoran halton\u201d pro la eksplodo de la hispana enlanda milito en julio. Tiu halto, kiel dirite, dau\u0306ris g\u0302is 1982."}, {"text_idx": "#000027", "text": "Nekomprenebla erararo aperados en Libera Folio"}, {"text_idx": "#000029", "text": "En siaj lastaj jaroj Kataluna Esperantisto estis plene verkita en la kataluna, laux la respondeculoj la celo estis veki intereson pri esperanto."}, {"text_idx": "#000030", "text": "Vi pravas. C\u0302i-foje la ideo malsamas kaj pli ambicias en la senco ke g\u0302i celas plurajn malsamajn publikojn. Tiel en la nova epoko la revuo estos dulingva."}, {"text_idx": "#000033", "text": "(Ankau fremdas literoj : q,y,o\u0308,a\u0308. k.a.)\nVi trovus la devigan alfabeton sur la unua pagho de FdE.\nla sonkombino \" ie\" male estas tute normala \u2013 kaj ne riprochenda"}, {"text_idx": "#000034", "text": "Deviga eble por skribi Esperanton sed certe ne por personaj nomoj. Grabowski skribis sian nomon per litero neekzistanta en la Esperanta alfabeto kaj Zamenhof ne skoldis lin por devigi s\u0302ang\u0302i la skribmanieron kiel faras vi nuntempe. Poste venis Baghy, Kalocsay, Waringhien kaj aliaj gravuloj kiuj skribis sian nomon lau\u0306 naciaj alfabetoj sen ricevi riproc\u0302ojn. C\u0302u vi estas s\u0302ulcisto, eble?"}, {"text_idx": "#000036", "text": "Kial vi ne sekvas vian propran konsilon kun via propra nomo? Kial vi ne uzas esperantajn supersignojn?"}, {"text_idx": "#000041", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000042", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000043", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]